Document ID: 31991R1437

ΚΑΝΟΝΙΣΜΟΣ ( ΕΟΚ ) αριθ . 1437/91 ΤΗΣ ΕΠΙΤΡΟΠΗΣ της 30ής Μαΐου 1991 για τον καθορισμό ορισμένων ενδεικτικών ανωτάτων ορίων και ορισμένων πρόσθετων λεπτομερειών εφαρμογής του συμπληρωματικού μηχανισμού στις συναλλαγές οπωροκηπευτικών μεταξύ της Πορτογαλίας και των άλλων κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251 παράγραφος 1,
τον κανονισμό ( ΕΟΚ ) αριθ . 3651/90 του Συμβουλίου της 11ης Δεκεμβρίου 1990 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές οπωροκηπευτικών μεταξύ της Πορτογαλίας και των άλλων κρατών μελών ( 1 ), και ιδίως το άρθρο 8,
Εκτιμώντας :
ότι, κατ' εφαρμογή του κανονισμού (ΕΟΚ ) αριθ . 3659/90 του Συμβουλίου της 11ης Δεκεμβρίου 1990 σχετικά με τα προϊόντα που υπόκεινται στο συμπληρωματικό μηχανισμό στις συναλλαγές στη διάρκεια του δευτέρου σταδίου της προσχώρησης της Πορτογαλίας ( 2 ), τα κρεμμύδια και τα σκόρδα, μεταξύ άλλων προϊόντων, υπάγονται στο συμπληρωματικό μηχανισμό στις συναλλαγές ( ΣΜΣ ) από την 1η Ιανουαρίου 1991 -
ότι ο κανονισμός ( ΕΟΚ) αριθ . 3819/90 της Επιτροπής ( 3 ), όπως τροποποιήθηκε από τον κανονισμό ( ΕΟΚ ) αριθ . 172/91 ( 4 ) καθόρισε τις λεπτομέρειες εφαρμογής του συμπληρωματικού μηχανισμού στις συναλλαγές οπωροκηπευτικών μεταξύ της Πορτογαλίας και των άλλων κρατών μελών -
ότι, σύμφωνα με το άρθρο 3 του κανονισμού ( ΕΟΚ ) αριθ . 3651/90, πρέπει να καθοριστούν τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης για τις περιόδους κατά τη διάρκεια των οποίων η πορτογαλική αγορά μπορεί να θεωρηθεί ως ευαίσθητη κατά την έννοια του άρθρου 2 του εν λόγω κανονισμού για τα προϊόντα αυτά - ότι, κατά τον καθορισμό των ανωτάτων ορίων, πρέπει να λαμβάνεται υπόψη, εξάλλου, μια προοδευτική αύξηση των ρευμάτων μεταξύ της Κοινότητας, με τη σύνθεσή της στις 31 Δεκεμβρίου 1985, και της Ισπανίας, αφενός, και της Πορτογαλίας, αφετέρου -
ότι πρέπει να καθορισθεί το ποσό της εγγυήσεως σχετικά με τα πιστοποιητικά ΣΜΣ που αναφέρεται στο άρθρο 4 του κανονισμού ( ΕΟΚ ) αριθ . 3651/90, εις τρόπον ώστε να διασφαλίζεται η καλή λειτουργία του καθεστώτος -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Για τα κρεμμύδια και τα σκόρδα που υπάγονται στους κωδικούς οι οποίοι αναφέρονται στο παράρτημα, τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης και οι ευαίσθητοι περίοδοι της πορτογαλικής αγοράς, κατά την έννοια του άρθρου 2 του κανονισμού ( ΕΟΚ) αριθ . 3651/90 καθορίζονται στο ίδιο παράρτημα . Άρθρο 2
Το ποσό της εγγύησης για τα πιστοποιητικά ΣΜΣ που αναφέρεται στο άρθρο 4 παράγραφος 3 του κανονισμού ( ΕΟΚ ) αριθ . 3651/90 καθορίζεται σε 8 Ecu ανά 100 χιλιόγραμμα καθαρού βάρους των προϊόντων που αναφέρονται στο άρθρο 1 . Άρθρο 3
Ο παρών κανονισμός αρχίζει να ισχύει την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 30 Μαΐου 1991 .

Labels: 3
18